
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
	DĖL ATSAKINGO ASMENS  PASKYRIMO IR PAVEDIMO

2016 m. rugpjūčio 9 d.  Nr. AT-748
Šakiai
           Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, vidaus reikalų ministro 2015 metų spalio 5 įsakymu Nr. 1V-781 patvirtintų administracinių teisės pažeidimų registro duomenų saugos nuostatų 11.1, 14 punktais, rajono savivaldybės tarybos 2009 m. sausio 22 d. sprendimu Nr. T-6 patvirtintų savivaldybės administracijos nuostatų 24 punktu,
	 s k i r i u rajono savivaldybės administracijos Bendrojo skyriaus inžinierių − programuotoją Donatą Grockį Administracinių teisės pažeidimų registro (toliau-ATPR) saugos įgaliotiniu ir p a v e d u vykdyti funkcijas:
1. Koordinuoti ir prižiūrėti ATPR elektroninės informacijos saugos politikos
įgyvendinimą rajono savivaldybės administracijoje(toliau-Administracija).
	2.  Teikti Informatikos ir ryšių departamento paskirtam ATPR saugos įgaliotiniui siūlymus dėl:
	2.1. saugos nuostatų ir ATPR saugos politiką įgyvendinančių dokumentų priėmimo, keitimo ar pripažinimo netekusiais galios;
    	2.2.  ATPR informacinių technologijų atitikties saugos reikalavimams vertinimo atlikimo;
	2.3. saugos mokymų organizavimo.
	3. Teikti Administracijos ATPR naudotojams privalomus vykdyti nurodymus ir pavedimus, susijusius su ATPR saugos politikos įgyvendinimu.
		4. Informuoti Informatikos ir ryšių departamento paskirtą ATPR saugos įgaliotinį apie ATPR elektroninės informacijos saugos incidentus ir teikti siūlymus dėl minėtų incidentų pašalinimo.
		5.  Supažindinti Administracijos ATPR naudotojus su Saugos nuostatais ir ATPR saugos politiką įgyvendinančiais dokumentais bei atsakomybe už šių reikalavimų nesilaikymą.
		6.  Ne rečiau kaip kartą per kalendorinius metus organizuoti Administracijos ATPR naudotojų saugos mokymus, reguliariai jiems priminti saugos problemas, teikti konsultacijas (elektroniniu paštu, telefonu, prireikus rengti atmintines naujai priimtiems darbuotojams ir pan.).
		7. Dalyvauti tiriant Administracijoje įvykusius elektroninės informacijos saugos incidentus.
		8. Atlikti kitas Saugos nuostatuose ir kituose ATPR saugos politiką įgyvendinančiuose dokumentuose nustatytas funkcijas, susijusias su ATPR elektroninės informacijos sauga.


Administracijos direktorius						Evaldas Sniečkus











Parengė 
Bendrojo skyriaus vedėja
Rita Vaičiūnienė

